युवा वर्ग को शहीदों के इतिहास से अवगत करवाने को स्कूलों में पढ़ाया जाए स्वतंत्रता संग्राम
लुधियाना। यूथसेवा सोसायटी के सदस्यों ने युवा अकाली नेता गुरदीप सिंह गोशा और प्रभजीत सिंह अनमोल के नेतृत्व में जगराओं पुल स्थित शहीदे-आजम भगत सिंह, राजगुरु सुखदेव की प्रतिमाओं को स्नान करवा कर नमन किया। गुरदीप सिंह गोशा ने युवा वर्ग को स्वतंत्रता संग्राम के शहीदों के इतिहास से अवगत करवाने के लिए स्कूली पाठ्यक्रम में स्वतंत्रता संग्राम का इतिहास पढ़ाने पर जोर देते हुए कहा कि शहीदों ने कुर्बानियां देकर हमें आजाद भारत के निवासी होने का सम्मान दिलाया। इस मौके पर प्रभजीत सिंह अनमोल, गुरपाल सिंह काका, मनिन्द्र लाडी, सुमित तांगड़ी, पंकज मौजूद थे।
hin_Deva hin_Deva